b'\n_START_ARTICLE_\nOpera\xc8\x9biunea Broken Arrow\n_START_SECTION_\nRezumat\n_START_PARAGRAPH_\nMaiorul Vic "Deak" Deakins (John Travolta) \xc8\x99i c\xc4\x83pitanul Riley Hale (Christian Slater) sunt pilo\xc8\x9bi \xc3\xaen United States Air Force. Dup\xc4\x83 un meci de box \xc3\xaentre cei doi, pilo\xc8\x9bilor li se d\xc4\x83 ca misiune s\xc4\x83 realizeze un exerci\xc8\x9biu top secret pe un bombardier B-3 Stealth (o versiune avansat\xc4\x83 fictiv\xc4\x83 a actualului bombardier B-2 Spirit), cu dou\xc4\x83 bombe nucleare B-83 la bord. Deakins \xc8\x99i Hale decoleaz\xc4\x83 de la Whiteman Air Force Base, transport\xc3\xa2nd cele dou\xc4\x83 arme nucleare \xc3\xaentr-un exerci\xc8\x9biu de sear\xc4\x83 de peste Utah._NEWLINE_Dup\xc4\x83 ce reu\xc8\x99esc cu succes s\xc4\x83 dispar\xc4\x83 de pe ecranul radarului \xc3\xaen timpul exerci\xc8\x9biului, Deakins \xc3\xaencepe o conversa\xc8\x9bie prietenoas\xc4\x83 pentru a-i distrage aten\xc8\x9bia \xc8\x99i a-l \xc3\xaempu\xc8\x99ca pe Hale. Are loc o lupt\xc4\x83 \xc3\xaentre cei doi, care se \xc3\xaencheie atunci c\xc3\xa2nd Deakins \xc3\xael catapulteaz\xc4\x83 pe Hale. El arunc\xc4\x83 apoi bombele din avion. C\xc3\xa2nd baza aerian\xc4\x83 recap\xc4\x83t\xc4\x83 controlul radar al aeronavei, Deakins raporteaz\xc4\x83 c\xc4\x83 "Hale s-a pierdut cu firea. M\xc4\x83 catapultez" \xc8\x99i s-a catapultat afar\xc4\x83, l\xc4\x83s\xc3\xa2nd avionul s\xc4\x83 se ciocneasc\xc4\x83 de munte peste canioanele din Utah._NEWLINE_O echip\xc4\x83 a For\xc8\x9belor Speciale este trimis\xc4\x83 pentru a recupera focoasele. Ei nu g\xc4\x83sesc focoasele prin r\xc4\x83m\xc4\x83\xc8\x99i\xc8\x9belele avionului \xc8\x99i raporteaz\xc4\x83 "Broken Arrow", o situa\xc8\x9bie \xc3\xaen care armele nucleare au disp\xc4\x83rut. Membrii echipei localizeaz\xc4\x83 mai t\xc3\xa2rziu focoasele \xc3\xaentr-un canion, dar sunt uci\xc8\x99i \xc3\xaen timp ce mercenari, printre care se afl\xc4\x83 \xc8\x99i Kelly (Howie Long) din echipa de recuperare. Deakins sose\xc8\x99te c\xc3\xa2teva momente mai t\xc3\xa2rziu \xc8\x99i trece la urm\xc4\x83toarea mutare \xc3\xaempreun\xc4\x83 cu Pritchett (Bob Gunton), finan\xc8\x9batorul opera\xc8\x9biunii._NEWLINE_\xc3\x8entre timp, Hale supravie\xc8\x9buie\xc8\x99te catapult\xc4\x83rii \xc8\x99i este g\xc4\x83sit de c\xc4\x83tre gardianul parcului na\xc8\x9bional Terry Carmichael (Samantha Mathis) care, dup\xc4\x83 o scurt\xc4\x83 confruntare, este convins\xc4\x83 s\xc4\x83-l ajute \xc3\xaen urm\xc4\x83rirea lui Deakins \xc8\x99i z\xc4\x83d\xc4\x83rnicirea planului s\xc4\x83u. Dup\xc4\x83 recuperarea armelor dintr-un Humvee deturnat \xc8\x99i ad\xc4\x83postirea \xc3\xaentr-o min\xc4\x83 de cupru din apropiere, Hale \xc3\xaencearc\xc4\x83 s\xc4\x83 le dezactiveze utiliz\xc3\xa2nd un cod de siguran\xc8\x9b\xc4\x83, care le-ar face inutilizabile \xc3\xaen mod inten\xc8\x9bionat prin introducerea codului de armare incorect. Deakins anticipase totu\xc8\x99i acest scenariu \xc8\x99i Hale armeaz\xc4\x83 din gre\xc8\x99eal\xc4\x83 un focos._NEWLINE_Afl\xc3\xa2ndu-se \xc3\xaen imposibilitatea de a dezarma focosul, Hale decide s\xc4\x83 introduc\xc4\x83 focosul armat \xc8\x99i cel nearmat \xc3\xaen ad\xc3\xa2ncurile minei abandonate pentru a \xc3\xaempiedica ca ele s\xc4\x83 fie folosite \xc3\xaen alt\xc4\x83 parte. Deakins ajunge \xc8\x99i recupereaz\xc4\x83 focosul nearmat, l\xc4\x83s\xc3\xa2ndu-i pe Hale \xc8\x99i Terry s\xc4\x83 moar\xc4\x83 \xc3\xaen explozia ce urma s\xc4\x83 aib\xc4\x83 loc. Deakins este urm\xc4\x83rit de un elicopter cu o echip\xc4\x83 NEST. Pritchett \xc3\xael ceart\xc4\x83 pentru c\xc4\x83 i-a permis elicopterului s\xc4\x83-l urm\xc4\x83reasc\xc4\x83 \xc8\x99i Deakins, s\xc4\x83tul de pl\xc3\xa2ngerile lui, \xc3\xael ucide pe Pritchett prin strivirea g\xc3\xa2tului cu o lantern\xc4\x83. Hale \xc8\x99i Terry scap\xc4\x83 din min\xc4\x83 printr-un r\xc3\xa2u subteran, chiar \xc3\xaenainte ca bomba s\xc4\x83 explodeze. Bomba explodeaz\xc4\x83 \xc8\x99i distruge ulterior echipa NEST trimis\xc4\x83 pentru a recupera focoasele. Terry \xc8\x99i Hale iau urma lui Deakins la o barc\xc4\x83 cu motor care urma s\xc4\x83 fie utilizat\xc4\x83 pentru transportul focosului r\xc4\x83mas. \xc3\x8en timp ce \xc3\xaencerca s\xc4\x83 fure barca, Terry este nevoit\xc4\x83 s\xc4\x83 se ascund\xc4\x83 la bord \xc3\xaen timp ce Deakins muta focosul. Hale este salvat de c\xc4\x83tre for\xc8\x9bele militare._NEWLINE_Hale deduce c\xc4\x83 Deakins inten\xc8\x9bioneaz\xc4\x83 s\xc4\x83 mute focosul la bordul unui tren \xc8\x99i porne\xc8\x99te cu un elicopter pentru a g\xc4\x83si trenul \xc8\x99i s\xc4\x83-i v\xc3\xa2neze pe mercenarii r\xc4\x83ma\xc8\x99i. La bordul trenului, Hale o g\xc4\x83se\xc8\x99te pe Terry, pe care Deakins a \xc3\xaencercat, dar f\xc4\x83r\xc4\x83 a reu\xc8\x99i, s\xc4\x83 o fac\xc4\x83 s\xc4\x83 armeze bomba. Are loc un schimb de focuri \xc3\xaen care elicopterul este distrus \xc8\x99i cei mai mul\xc8\x9bi mercenari ai lui Deakins sunt uci\xc8\x99i. Av\xc3\xa2nd elicopterul lui sabotat de Hale \xc8\x99i planul s\xc4\x83u par\xc8\x9bial z\xc4\x83d\xc4\x83rnicit, Deakins decide s\xc4\x83 detoneze bomba nuclear\xc4\x83. Kelly, realiz\xc3\xa2nd c\xc4\x83 ei nu vor avea nicio \xc8\x99ans\xc4\x83 s\xc4\x83 scape la timp, \xc3\xael amenin\xc8\x9b\xc4\x83 pe Deakins cu arma \xc8\x99i-i cere s\xc4\x83 dezarmeze bomba. Hale sare \xc3\xaen vagonul de marfa \xc8\x99i-l arunc\xc4\x83 pe Kelly din tren, atunci c\xc3\xa2nd trec peste un viaduct. Deakins, aflat \xc3\xaenc\xc4\x83 \xc3\xaen posesia unui dispozitiv care \xc3\xaei permitea s\xc4\x83 dezarmeze sau s\xc4\x83 detoneze instantaneu bomba, \xc3\xael for\xc8\x9beaz\xc4\x83 pe Hale s\xc4\x83 arunce arma \xc8\x99i \xc3\xael provoac\xc4\x83 la o lupt\xc4\x83 corp la coprt. Hale se folose\xc8\x99te de viteza sa mai mare pentru a compensa puterea lui Deakins \xc8\x99i sare din tren cu telecomanda focosului \xc8\x99i \xc3\xael dezarmeaz\xc4\x83. \xc3\x8en timp ce face aceasta, un vagon desprins love\xc8\x99te vagonul de marf\xc4\x83 \xc3\xaen spate. Ca urmare a impactului coliziunii, focosul dezarmat intr\xc4\x83 \xc3\xaen Deakins \xc8\x99i \xc3\xaentregul tren deraiaz\xc4\x83 \xc3\xaentr-o minge de foc, inciner\xc3\xa2ndu-l pe Deakins._NEWLINE_Hale supravie\xc8\x9buie\xc8\x99te \xc8\x99i g\xc4\x83se\xc8\x99te o bancnot\xc4\x83 de 20 de dolari flutur\xc3\xa2nd pe o crengu\xc8\x9b\xc4\x83 \xc3\xaen d\xc4\x83r\xc3\xa2m\xc4\x83turi; aceea\xc8\x99i bancnot\xc4\x83 de 20 de dolari pe care o furase mai devreme de la Deakins. El o g\xc4\x83se\xc8\x99te pe Terry \xc8\x99i ei se prezint\xc4\x83 oficial unul celuilalt \xc3\xaen mijlocul d\xc4\x83r\xc3\xa2m\xc4\x83turilor.\n_START_SECTION_\nMuzic\xc4\x83\n_START_PARAGRAPH_\nMuzica original\xc4\x83 a fost compus\xc4\x83 de Hans Zimmer \xc8\x99i interpretat\xc4\x83 de ghitaristul Duane Eddy. Un CD dublu a fost lansat de La-La Land Records \xc3\xaen februarie 2011. Alte melodii sunt interpretate de Don L. Harper \xc8\x99i Harry Gregson-Williams\n_START_SECTION_\nRecep\xc8\x9bie\n_START_PARAGRAPH_\nOpera\xc8\x9biunea Broken Arrow a fost poe primul loc la box-offeice-ul american \xc3\xaen primul week-end, av\xc3\xa2nd \xc3\xaencas\xc4\x83ri de 15,6 milioane $. El a r\xc4\x83mas pe primul loc \xc8\x99i \xc3\xaen a doua s\xc4\x83pt\xc4\x83m\xc3\xa2n\xc4\x83 \xc8\x99i a avut \xc3\xaencas\xc4\x83ri pe pia\xc8\x9ba american\xc4\x83 de 70.770.147 dolari \xc8\x99i pe pia\xc8\x9ba interna\xc8\x9bional\xc4\x83 de 79,5 milioane de dolari, afic\xc4\x83 \xc3\xaencas\xc4\x83ri totale de 150.270.147 dolari._NEWLINE_Filmul a primit recenzii mixte din partea criticilor. Bazat pe 28 de comentarii colectate de situl Rotten Tomatoes, filmul are un rating de 57% (16 i-au dat calificativul "proasp\xc4\x83t" \xc8\x99i 12 "putred"), cu o medie de 5.9/10. Situl Metacritic, care acord\xc4\x83 un rating mediu din 100 de recenzii ale criticilor de mas\xc4\x83, a calculat un scor mediu de 61, bazat pe 21 de comentarii._NEWLINE_\xc3\x8en timpul recenziei filmului la Siskel & Ebert & the Movies, Gene Siskel \xc8\x99i-a schimbat votul pentru prima \xc8\x99i singura dat\xc4\x83, acord\xc3\xa2ndu-i filmului un "deget mare \xc3\xaen jos", dup\xc4\x83 ce a ascultat criticile lui Ebert.'